[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 24.2.2011

COM(2011) 90 τελικό

2008/0142 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης για τις τροπολογίες του Ευρωπαϊκού Κοινοβουλίου στη θέση του Συμβουλίου σε πρώτη ανάγνωση σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑÏΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την εφαρμογή των δικαιωμάτων των ασθενών στη διασυνοριακή υγειονομική περίθαλψη

2008/0142 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης για τις τροπολογίες του Ευρωπαϊκού Κοινοβουλίου στη θέση του Συμβουλίου σε πρώτη ανάγνωση σχετικά με την πρόταση

ΟΔΗΓΙΑΣ ΤΟΥ ΕΥΡΩΠΑÏΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ σχετικά με την εφαρμογή των δικαιωμάτων των ασθενών στη διασυνοριακή υγειονομική περίθαλψη

1. Εισαγωγη

Το άρθρο 294 παράγραφος 7 στοιχείο γ) της συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει ότι η Επιτροπή γνωμοδοτεί για τις τροπολογίες που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή παραθέτει στη συνέχεια τη γνώμη της για τις τροπολογίες που προτείνει το Κοινοβούλιο.

2. Ιστορικο

Ημερομηνία διαβίβασης της πρότασης στο ΕΚ και στο Συμβούλιο [έγγραφο COM(2008)414 τελικό – 2008/0142(COD)]: | 2 Ιουλίου 2008 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 4 Δεκεμβρίου 2008 |

Ημερομηνία γνωμοδότησης της Επιτροπής των Περιφερειών: | 12 Φεβρουαρίου 2009 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 23 Απριλίου 2009 |

Ημερομηνία διαβίβασης της τροποποιημένης πρότασης: | ουδέν |

Ημερομηνία επίτευξης πολιτικής συμφωνίας: | 8 Ιουνίου 2010 |

Ημερομηνία έκδοσης της θέσης του Συμβουλίου: | 13 Σεπτεμβρίου 2010 |

Ημερομηνία γνωμοδότησης του Ευρωπαϊκού Κοινοβουλίου σε δεύτερη ανάγνωση: | 19 Ιανουαρίου 2011 |

3. Αντικειμενο της προτασησ

Γενικός στόχος της προτεινόμενης οδηγίας είναι η θέσπιση ενός σαφούς και συνεπούς πλαισίου για την επιστροφή των δαπανών υγειονομικής περίθαλψης εντός της EE σε περίπτωση που η περίθαλψη παρέχεται σε κράτος μέλος διαφορετικό από την χώρα ασφάλισης (διασυνοριακή υγειονομική περίθαλψη). Ο στόχος αυτός είναι σύμφωνος με τη νομολογία του Ευρωπαϊκού Δικαστηρίου, η οποία επιβεβαιώνει ότι, πέραν των δικαιωμάτων προγραμματισμένης περίθαλψης σε άλλο κράτος μέλος που παρέχουν οι κανονισμοί (ΕΚ) αριθ. 883/2004 και 987/2009, οι ασφαλισμένοι ασθενείς απολαύουν της ελευθερίας να λαμβάνουν ιατρική περίθαλψη σε άλλο κράτος μέλος σύμφωνα με το άρθρο 56 ΣΛEE.

Για να επιτευχθεί ο στόχος αυτός, η πρόταση διαρθρώνεται γύρω από τρεις κύριους άξονες: 1) εγγυήσεις που επιτρέπουν στους ασθενείς να λαμβάνουν ασφαλή και υψηλής ποιότητας υγειονομική περίθαλψη, 2) κανόνες που αποσαφηνίζουν τα δικαιώματα επιστροφής των δαπανών της διασυνοριακής υγειονομικής περίθαλψης, και 3) συνεργασία στην EE για την υγειονομική περίθαλψη στους τομείς της αναγνώρισης των συνταγογραφήσεων, των ευρωπαϊκών δικτύων αναφοράς, της αξιολόγησης της τεχνολογίας για την υγεία και της ηλεκτρονικής υγείας (eHealth).

4. Γνωμη τησ Επιτροπησ για τισ τροπολογιεσ του Ευρωπαϊκου Κοινοβουλιου

Το Ευρωπαϊκό Κοινοβούλιο ψήφισε σε δεύτερη ανάγνωση ένα ενοποιημένο κείμενο, το οποίο περιλαμβάνει διάφορες τροπολογίες επί του κειμένου της θέσης του Συμβουλίου σε πρώτη ανάγνωση. Το κείμενο είναι αποτέλεσμα διαπραγματεύσεων μεταξύ του Κοινοβουλίου, του Συμβουλίου και της Επιτροπής. Οι πλείστες τροποποιήσεις είναι σύμφωνες με την αρχική πρόταση της Επιτροπής και επομένως είναι αποδεκτές μέσα από το πρίσμα ενός συνολικού συμβιβασμού.

Ως εκ τούτου, η Επιτροπή δέχεται όλες τις τροπολογίες που ψήφισε το Κοινοβούλιο.